หยุดกินยาคุมกลางคันค่ะเนื่องจากลืมกินยาคุมเลยต้องหยุดก่อนแล้วตอนนี้ประจำเดือนมา 2 รอบกระปิดกระปอยค่ะตรวจแล้วไม่ท้องควรกินต่อรอบ 2 ไหมไม่แน่จะว่าใช่ประจำเดือนจริงๆหรือเปล่าค่ะ
สวัสดีค่ะ การหยุดใช้ยาคุมกลางคันระหว่างแผงนั้น อาจจะเป็นสาเหตุที่ทำให้มีเลือดออกผิดปกติทางช่องคลอดได้ จากการขาดหายไปของฮอร์โมนทันที ซึ่งอาการจะค่อยๆดีขึ้นได้เอง สาเหตุอื่นๆของเลือดออกผิดปกติทางช่องคลอดเช่นการติดเชื้อหรือมีเนื้องอกของอวัยวะสืบพันธุ์ การมีแผล หรือเป็นภาวะแทรกซ้อนของการตั้งครรภ์จากที่กล่าวมา ถ้ายังไม่แน่ใจเรื่องการตั้งครรภ์ และยังมีเลือดออกผิดปกติ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากเลือดยังออกผิดปกติต่อเนื่องเกิน 7 วัน หรืออกมาเอยะ ปวดหน่วงท้องน้อยร่วมด้วย ควรไปพบแพทย์เพื่อตรวจเพิ่มเติมและตรวจยืนยันการตั้งครรภ์ให้แน่ชัดต่อไป